За канструктыўным дыялогам прысутныя дэталёва абмеркавалі этапы падрыхтоўкі да святкавання юбілейнай даты БРПА, магчымасці рэалізацыі новых цікавых і патрэбных праектаў. Іх, дарэчы, шмат. Ужо стартавалі тэлепраект “Дынастыя піянерскіх пакаленняў”, радыёпераклічка піянераў. Акрамя таго, зараз збіраюцца экспанаты для выставы рарытэтных рэчаў, якія раскажуць аб піянерскім руху ад вытокаў да нашых дзён, рыхтуецца зборнік піянерскіх вершаў і дыск з сучаснымі піянерскімі песнямі, аўтарамі якіх могуць выступіць усе жадаючыя. Падчас пасяджэння была таксама выказана прапанова аб прысваенні кожнай піянерскай дружыне імя Героя Вялікай Айчыннай вайны і магчымасці ўвядзення адзінага ўзору піянерскай формы.